Vashington: AQShning O'zbekistondagi elchixonasida hech kimga hujum qilinmagan
AQSh Davlat departamenti matbuot kotibi Xezer Nauert bugun tasdiqlashicha, Toshkentdagi elchixonada Kubadagi singari akustik hujum bo'lmagan.
qayd etishicha, AQSh Xalqaro Taraqqiyot Agentligining (USAID) Toshkentdagi vakolatxonasi xodimlaridan biri va uning umr yo'ldoshi yaqinda "akustik xurujga uchragan" va vataniga qaytgan. Bunday hujumlar Kubada kuzatilgan edi. AQShning Gavanadagi elchixonasida diplomatlarga qilingan xurujlarda o'nlab odam zarar ko'rgan. Bunday hujumlar insonning eshitish va ko'rish qobiliyatini buzib, asab kasalliklari va uyqusizlikka yetaklashii mumkin. Kuchli texnologiya yordamida amalga oshiriladigan bu harakatlarda Rossiya gumon qilinadi. Kreml bu da'volarni qa'tiyan inkor etadi. CBS maqolasida ham aynan O'zbekiston-Rossiya yaqinligi tilga olinadi va Moskva bu qora ishda shubha ostiga olinadi. Davlat departamentiga ko'ra, Toshkentda hech kim Kubadagidek vaziyatga tushmagan va o'xshash tashhis qo'yilmagan. Nauertning "Twitter" tarmog'ida yozishicha, O'zbekistondagi elchixonada bunday holat kuzatilmagan. USAID va uning vakolatxonasi o'rin olgan elchixonadan hozircha biror izoh yo'q.